[{"text_idx": "#000000", "text": "Un o nodau pwysig prosiect Acclimatize 2017 \u2013 2023 oedd pennu faint y mae pob un o\u2019r ffynonellau posibl yn cyfrannu at lygredd carthol ym Mae Dulyn. Fel rhan o hyn, bu\u2019r ti\u0302m yn cynnal astudiaethau i bennu effaith baw cw\u0302n ar ansawdd dw\u0302r ymdrochi."}, {"text_idx": "#000001", "text": "Yn Iwerddon, caiff dw\u0302r ymdrochi ei fonitro gan yr awdurdodau lleol yn ystod y tymor ymdrochi, rhwng 1 Mehefin a 15 Medi. Caiff ansawdd y dw\u0302r ei ddosbarthu ar sail bacteria carthol dangosol mewn sampl o ddw\u0302r yn o\u0302l y Gyfarwyddeb Dw\u0302r Ymdrochi [1]. Gelwir y bacteria hyn yn E.coli a enterococci perfeddol ac maent i\u2019w gweld ym mherfedd anifeiliaid gwaed cynnes, gan gynnwys pobl. Ca\u0302nt eu cyflwyno i amgylchedd y dw\u0302r drwy ddeunydd carthol. Gall llygredd carthol ar draethau ddod o nifer o ffynonellau, fel carthffosiaeth a baw anifeiliaid, gan gynnwys cw\u0302n. Mae baw cw\u0302n yn cynnwys llawer o bathogenau peryglus a all achosi bygythiad sylweddol i iechyd y cyhoedd pan na chaiff ei godi gan berchnogion yr anifeiliaid. Mae\u2019r bygythiad hwn yn arbennig o amlwg ar draethau cyhoeddus lle mae pobl yn fwy tebygol o ddod i gyswllt uniongyrchol a\u0302 baw cw\u0302n drwy nofio a gweithgareddau hamdden eraill."}, {"text_idx": "#000002", "text": "Aeth ti\u0302m Acclimatize ati i amcangyfrif effaith baw cw\u0302n ar ansawdd dw\u0302r ymdrochi ar bedwar traeth yn Nulyn: Traethell Sandymount a Thraethell Merrion yn Nulyn, a thraethau Donabate a Portrane yng ngogledd Swydd Dulyn. Cynhaliodd y ti\u0302m arolygon baw cw\u0302n ar bob traeth i amcangyfrif faint o faw cw\u0302n oedd yn cael ei adael ar gyfartaledd bob dydd. Defnyddiwyd GPS i nodi ymhle y cafodd pob achos ei ganfod er mwyn nodi mannau lle\u2019r oedd llawer o faw cw\u0302n."}, {"text_idx": "#000004", "text": "Roedd yr astudiaeth hefyd yn cynnwys amcangyfrif y lefelau o E.coli ac enterococci perfeddol ym maw cw\u0302n Iwerddon drwy gasglu samplau o garthion o noddfeydd cw\u0302n o gwmpas Leinster. Cyfrifodd y ti\u0302m fod bron 3 biliwn CFU ar gyfer E.coli a 350 miliwn CFU ar gyfer enterococci perfeddol mewn un achos o faw cw\u0302n. Mae hyn yn awgrymu bod gan un achos o faw ci\u2019r potensial i lygru ardal o ddw\u0302r (0.5m o ddyfnder) tua\u2019r un maint a\u0302 chwrt tennis."}, {"text_idx": "#000010", "text": "This project has been part funded by the ERDF though the Ireland Wales Programme 2014 -2020."}]